UREKA เปิดบ้านต้อนรับนักลงทุนเข้าเยี่ยมชมโรงงานกระบวนการผลิต
UREKA พร้อมคณะผู้บริหาร ให้การต้อนรับคณะผู้ถือหุ้นและนักลงทุน เนื่องในโอกาสเข้าเยี่ยมชมโรงงาน พร้อมดูกระบวนการออกแบบและผลิตเครื่องจักรสำหรับกลุ่มอุตสาหกรรมยานยนต์และเครื่องจักรกลกลุ่มเกษตร
27 พ.ย. 2558


คุณนรากร ราชพลสิทธิ์ (กลาง) ประธานเจ้าหน้าที่บริหาร บริษัท ยูเรกา ดีไซน์ จำกัด (มหาชน) หรือUREKA พร้อมคณะผู้บริหาร  ให้การต้อนรับคณะผู้ถือหุ้นและนักลงทุน เนื่องในโอกาสเข้าเยี่ยมชมโรงงาน พร้อมดูกระบวนการออกแบบและผลิตเครื่องจักรสำหรับกลุ่มอุตสาหกรรมยานยนต์และเครื่องจักรกลกลุ่มเกษตร เช่น เครื่องฆ่ามอดข้าวและไข่มอด เครื่องปลูกมันสำปะหลัง เครื่องรีดยางพารา และเครื่องสีข้าวชุมชน เป็นต้น เมื่อเร็วๆนี้ 
โดย UREKA คาดว่าผลประกอบการในปี 2559 จะกลับมาเทิร์นอะราวด์ เนื่องจากอุตสาหกรรมยานยนต์น่าจะถึงจุดต่ำสุดแล้วในปีนี้ พร้อมกระจายกลุ่มธุรกิจมากขึ้นในกลุ่มเครื่องจักรกลเกษตร และล่าสุดได้ขยายไลน์ธุรกิจในกลุ่มอุตสาหกรรมพลาสติก เพื่อกระจายความเสี่ยง ลดการพึ่งพาในกลุ่มอุตสาหกรรมใดอุตสาหกรรมหนึ่ง